**A NÉPI IPARMŰVÉSSZÉ**

**MINŐSÍTÉS FELTÉTELEI, TUDNIVALÓI**

„Népi Iparművész” minősítést az az alkotó kaphat, aki a jogszabályban meghatározott feltételeknek eleget tesz: 12/2004 (V. 21) NKÖM rendelet.

A ,,Népi Iparművész’’ minősítéshez az alkotónak meghatározott számú zsűrizett alkotással kell rendelkeznie. Ennek kategóriánkénti megoszlása a kiadvány végén az említett rendelet 6. számú mellékletében megtalálható.

A benyújtott kérelem alapján szakmai szempontú elbírálást a Népi Iparművészeti Tanácsadó Testület végzi.

**A kérelemhez szükséges anyagok:**

* kérelem (adatlap),
* szakmai önéletrajz – 1 példány (lehetőleg elektronikus formában is),
* 4×4 cm-es igazolványkép – 2 db,
* zsűriszámok összesített jegyzéke,
* az 5 legkiemelkedőbb alkotás. (A tárgyakat a bírálat előtti napokban kell eljuttatni a Népi Iparművészeti Osztályra, nem elegendő fotón elküldeni. Az alkotó az alkotásait a bírálatot követően elviheti, vagy felajánlhatja a Magyar Népi Iparművészeti Múzeumnak.)

 **A kérvény beadását a következő szakelőadókkal kell egyeztetni:**

Pölös Andrea – fazekas szakágban tevékenykedők,

Illés Vanda – minden textiles alapanyaggal, illetve a népi ékszer szakágban tevékenykedő alkotó,

Csákányi Zoltán – faragás és más mesterségek alkotói.

**Az igazolvány érvényesítése**

5 évente a Népi Iparművész igazolványt érvényesíteni kell. Ehhez az utolsó érvényesítéstől számítva minimum 4 HB/HA és 2 HA/HB kategóriás alkotás szükséges. Az érvényesítéskor ezekről a zsűriszámokról egy jegyzéket kell készíteni, és a Népi Iparművészeti Osztályon leadni.

*12/2004. (V. 21.) NKÖM rendelete* értelmében „az igazolvány negyedik alkalommal történő meghosszabbítása esetén az igazolványt határozatlan időre kell kiadni.” Ezt követően nem kell többször érvényesíttetni azt.

Abban az esetben, ha az igazolvány régi típusú, újat készítünk. A fent megadott beadandó anyagok mellett egy igazolványkép is szükséges az új igazolvány kiállításához.

**Letölthető nyomtatványok:**

[**Népi Iparművész cím kérelemhez szükséges letölthető adatlap**](http://www.hagyomanyokhaza.hu/document/1935/original/download/00140202.doc)

[**Zsűriszámok jegyzékéhez minta**](http://www.hagyomanyokhaza.hu/document/1958/original/download/00142966.doc)

[**A ,,Népi Iparművész’’ minősítéshez szükséges alkotások kategóriánkénti megoszlása**](http://www.hagyomanyokhaza.hu/document/1937/original/download/00140204.doc)